b'\n_START_ARTICLE_\nOsor\n_START_SECTION_\nZgodovina\n_START_PARAGRAPH_\nPodro\xc4\x8dje Osorja je bilo poseljeno \xc5\xbee v prazgodovini. V rimski dobi je bil Osor, ki so ga rimljani imenovali Apsoros, municipij, in va\xc5\xbeen trgovski center, ki je na poti skozi Osorsko o\xc5\xbeino vodil do pristani\xc5\xa1\xc4\x8d severnega Jadrana. Po propadu rimskega cesarstva pa je pri\xc5\xa1el pod bizantinsko cesarstvo, od 6. stoletja pa je sede\xc5\xbe nad\xc5\xa1kofije. Leta 841 je bil po\xc5\xbegan s strani Saracenov, v 10. stol pa prizna oblast hrva\xc5\xa1kim vladarjem. Dolga stoletja so kraju vladali Bene\xc4\x8dani.\n_START_SECTION_\nKlima\n_START_PARAGRAPH_\nOsor ima izrazito milo podnebje. Povpre\xc4\x8dna januarska temperatura je 6,9 \xc2\xb0C, julijska pa 23,8 \xc2\xb0C. Padavin je malo, letno okoli 850\xc2\xa0mm, najve\xc4\x8d de\xc5\xbeja pade v jesenskih mesecih.'